महाराष्ट्र में हुई हिंसा पर कहा- औरंगजेब के हमदर्द कहां से आए, ये संयोग नहीं, प्रयोग था
Maharashtra Deputy CM Devendra Fadnavis Speaks About Aurangzeb Descendant and Chhatrapati Shivaji Maharaj महाराष्ट्र के उपमुख्यमंत्री देवेंद्र फडणवीस ने रविवार को कहा कि भारत में कोई भी मुस्लिम औरंगजेब का वंशज नहीं है। देश में राष्ट्रवादी मुसलमान मुगल बादशाह को अपना नेता नहीं मानते हैं
महाराष्ट्र के उपमुख्यमंत्री देवेंद्र फडणवीस ने रविवार को कहा कि भारत में कोई भी मुस्लिम औरंगजेब का वंशज नहीं है। देश में राष्ट्रवादी मुसलमान मुगल बादशाह को अपना नेता नहीं मानते हैं। औरंगजेब हमारे नेता नहीं है। हमारे राजा सिर्फ छत्रपति शिवाजी महाराज हैं।
फडणवीस वे मोदी सरकार के नौ साल पूरे होने पर अकोला में जनसभा को संबोधित कर रहे थे। पिछले हफ्ते महाराष्ट्र में औरंगजेब की तारीफ को लेकर लगे पोस्टर और स्टेटस पर भी फडणवीस ने सवाल किया। उन्होंने कहा- अकोला, संभाजीनगर और कोल्हापुर में जो हुआ वह संयोग नहीं, बल्कि प्रयोग था। राज्य में औरंगजेब के इतने हमदर्द कैसे आ गए?
औरंगजेब और उसके पूर्वज बाहर से आए थे
फडणवीस ने कहा कि औरंगजेब हमारा नेता नहीं है। वो हमारा नेता कैसे हो सकता है? हमारा राजा केवल एक है और वो छत्रपति शिवाजी महाराज हैं। उन्होंने कहा कि मुझे बताएं कि औरंगजेब के वंशज कौन हैं? औरंगजेब और उसके पूर्वज कहां से आए थे? औरंगजेब और उसके पूर्वज बाहर से आए थे।
राष्ट्रवादी मुसलमान शिवाजी महाराज को अपना नेता मानते हैं
फडणवीस ने कहा कि इस देश में राष्ट्रवादी मुसलमान औरंगजेब का समर्थन नहीं करते हैं। वे केवल छत्रपति शिवाजी महाराज को अपना नेता मानते हैं। उन्होंने औरंगजेब के मकबरे पर जाने को लेकर वंचित बहुजन आघाड़ी (VBA) के चीफ प्रकाश आंबेडकर पर भी निशाना साधा। उन्होंने उनसे पूछा कि ऐसा करने की क्या जरूरत थी?
उन्होंने शिवसेना (UBT) के अध्यक्ष उद्धव ठाकरे से भी सवाल किया कि क्या उन्हें प्रकाश आंबेडकर का ऐसा करना मंजूर है। दरअसल, इस साल के शुरुआत में उद्धव ठाकरे और प्रकाश आंबेडकर के दलों ने गठबंधन किया था।
महाराष्ट्र से जुड़ी ये खबरें भी पढ़ सकते हैं...
कोल्हापुर में औरंगजेब पर पोस्ट को लेकर हिंसक झड़प, लाठी और पत्थर चले
महाराष्ट्र के कोल्हापुर में औरंगजेब की तारीफ में एक सोशल मीडिया पोस्ट को लेकर दो गुटों में हिंसक झड़प हो गई। इसमें दोनों तरफ से जमकर लाठी-डंडे चले और पत्थरबाजी हुई। हालात काबू में करने के लिए पुलिस को लाठीचार्ज करना पड़ा। पूरी खबर पढ़ें...